**NÁRODNÁ RADA SLOVENSKEJ REPUBLIKY**

VI. volebné obdobie

Číslo :

**Návrh zákona**

**z ............ 2013,**

ktorým sa mení a dopĺňa zákon č. 311/2001 Z.z. Zákonník práce

**Národná rada Slovenskej republiky sa uzniesla na tomto zákone :**

 **Čl. I**

Zákon č. 311/2001 Z.z. Zákonník práce v znení zákona č. 165/2002 Z. z., zákon č. 408/2002 Z. z., zákon č. 413/2002 Z. z., zákon č. 210/2003 Z. z., zákon č. 461/2003 Z. z., zákon č. 348/2007 Z. z., zákon č. 413/2002 Z. z., zákon č. 210/2003 Z. z., zákon č. 461/2003 Z. z., zákon č. 5/2004 Z. z., zákon č. 210/2003 Z. z., zákon č. 365/2004 Z. z., zákon č. 82/2005 Z. z., zákon č. 131/2005 Z. z., zákon č. 244/2005 Z. z., zákon č. 570/2005 Z. z., zákon č. 231/2006 Z. z., zákon č. 124/2006 Z. z., zákon č. 348/2007 Z. z., zákon č. 200/2008 Z. z., zákon č. 460/2008 Z. z., zákon č. 49/2009 Z. z., zákon č. 184/2009 Z. z., zákon č. 574/2009 Z. z., zákon č. 543/2010 Z. z., zákon č. 48/2011 Z. z., zákon č. 48/2011 Z. z., zákon č. 257/2011 Z. z., zákon č. 406/2011 Z. z., zákon č. 257/2011 Z. z., zákon č. 512/2011 Z. z., zákon č. 251/2012 Z. z., zákon č. 252/2012 Z. z., zákon č. 345/2012 Z. z., zákon č. 361/2012 Z. z. sa mení a dopĺňa takto:

V § 63 ods. 1 sa v písmene c) za slová „zamestnanec“ dopĺňajú slová „dosiahol dôchodkový vek, alebo“.

V § 76 ods. 2 znie:

„(2) Zamestnancovi patrí pri skončení pracovného pomeru dohodou z dôvodov uvedených v § 63 ods. l písm. a) alebo písm. b) alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, odstupné najmenej v sume

a) jeho priemerného mesačného zárobku, ak pracovný pomer zamestnanca trval menej ako päť rokov,
b) dvojnásobku jeho priemerného mesačného zárobku, ak pracovný pomer zamestnanca trval najmenej päť rokov a menej ako desať rokov,
c) trojnásobku jeho priemerného mesačného zárobku, ak pracovný pomer zamestnanca trval najmenej desať rokov a menej ako dvadsať rokov,
d) štvornásobku jeho priemerného mesačného zárobku, ak pracovný pomer zamestnanca trval najmenej dvadsať rokov.”

**Čl. II.**

Tento zákon nadobúda účinnosť 1. júla 2013.